《送李府丞乃兄某》
明代·吴俨

新年莫恨客中过，未有春风到薜萝。池草自成非梦得，塞鸿行断奈愁何。

今宵对月同尊酒，明日中流起棹歌。千里相思定何处，夜深独卧翠岩阿。

作者简介：吴俨（1457－1519），字克温，号宁庵，南直隶宜兴县人（今江苏宜兴）人。成化二十三年（1487）进士，选庶吉士，授编修，历侍讲学士，掌南京翰林院。正德二年（1507），忤刘瑾被夺职。刘瑾败，吴俨复官历礼部左、右侍郎。正德十一年，进南京礼部尚书。正德十三年，吴俨率大臣上疏谏阻武宗北游宣府、大同。正德十四年五月初十日卒于位，年六十三，赠太子少保，谥文肃。有《吴文肃公摘稿》。